ಬಿಲ್ಲ ರಂಗ ಭಾಷ: ಮೂರು ಪಾತ್ರದಲ್ಲಿ ನಟಿಸ್ತಾರಾ ಕಿಚ್ಚ?

ಬೆಂಗಳೂರು: ಅನೂಪ್ ಭಂಡಾರಿ ನಿರ್ದೇಶನದಲ್ಲಿ ಕಿಚ್ಚಾ ಸುದೀಪ್ ನಟಿಸ್ತಿರೋ ಚಿತ್ರ ಬಿಲ್ಲ ರಂಗ ಭಾಷ. ಕಳೆದ ವಾರ ತಾನೇ ಇದರ ಟೈಟಲ್ ಲಾಂಚ್ ಆಗಿದೆ. ಈ ಟೈಟಲ್ ನೋಡಿಯೇ ಕಿಚ್ಚನ ಅಭಿಮಾನಿಗಳು ಖುಷಿಗೊಂಡಿದ್ದಾರೆ. ಅದಾಗಲೇ ಗೆಲುವು ಗ್ಯಾರೆಂಟಿ ಎಂಬಂಥಾ ಭವಿಷ್ಯವೂ ಕೇಳಿ ಬರುತ್ತಿದೆ.

ಆದರೆ ಟೈಟಲ್ ಒಂದನ್ನು ಹೊರತುಪಡಿಸಿ ಮತ್ಯಾವ ವಿಚಾರವೂ ಈ ಚಿತ್ರದ ಬಗ್ಗೆ ಹೊರಬಿದ್ದಿಲ್ಲ. ಹೀಗಿರೋದರಿಂದಲೇ ಕೆಲ ಗೊಂದಲಗಳೂ ಕಿಚ್ಚನ ಅಭಿಮಾನಿ ಬಳಗವನ್ನು ಕಾಡುತ್ತಿದೆ. ಈ ಟೈಟಲ್ಲಿನಲ್ಲಿ ಮೂರು ಹೆಸರುಗಳಿವೆಯಲ್ಲಾ? ಕಿಚ್ಚ ಇದರಲ್ಲಿ ಮೂರು ಪಾತ್ರಗಳಿಗೆ ಜೀವ ತುಂಬಲಿದ್ದಾರಾ ಎಂಬ ಪ್ರಶ್ನೆಯೂ ಎಲ್ಲರಲ್ಲಿದೆ.

ಈ ವಿಚಾರವನ್ನ ನಿಖರವಾಗಿ ಅನೂಪ್ ಭಂಡಾರಿಯವರಾಗಲಿ, ಸುದೀಪ್ ಅವರಾಗಲಿ ಬಹಿರಂಗ ಪಡಿಸಿಲ್ಲ. ಆದರೆ ಅನೂಪ್ ಭಂಡಾರಿ ಈ ಚಿತ್ರದ ಮೂಲಕ ಮತ್ತೆ ರಂಗಿತರಂಗವನ್ನೇ ಮೀರಿಸುವಂಥಾ ಯಶಸ್ಸಿನ ತರಂಗವೆಬ್ಬಿಸಲು ರೆಡಿಯಾಗಿರೋದಂತೂ ನಿಜ. ಅಷ್ಟಕ್ಕೂ ಈ ಕಥೆಯನ್ನು ತುಂಬಾ ಇಷ್ಟಪಟ್ಟೇ ಸುದೀಪ್ ನಟಿಸಲು ಒಪ್ಪಿಕೊಂಡಿದ್ದಾರೆ. ಅವರು ಮೆಚ್ಚಿಕೊಂಡಿದ್ದಾರೆಂದರೆ ಕಮಾಲ್ ಮಾಡುವಂಥಾ ಕಂಟೆಂಟ್ ಇದೆಯೆಂದೇ ಅರ್ಥ.

Baadshah @KicchaSudeep in #BillaRangaBasha!!! A fantasy action adventure movie being produced by Supriyanvi Picture Studio & KRK Showreel. Need your blessings and support! pic.twitter.com/vezsrXjA8W

— Anup Bhandari (@anupsbhandari) December 20, 2018

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv